Татяна Бек
По асфалтови широки улици…

Превод от руски: Светлозар Жеков, 2007

chitanka.info

По асфалтови широки улици

ходят-бродят вехтошари старчета,

на които нужно е ненужното,

вехтото, протритото, съдраното…

Ходят хора — всеки си е с грижата.

А пък те все ровят с прах покритото

и завинаги на прах разбитото.

Ето всъщност тяхната загриженост!

Аз все търся още неоткритото,

а пък те — износеното, старото.

И не зная как да се отнасям с тях:

със почуда, страх или презрение?

Ходят хора с разни притежания,

а пък тяхното богатство ето го —

късчета, отломки и парцалчета.

Всичкото, което притежават те!

И ги срещам аз на всяка улица —

с рамене увиснали, прегърбени

и с ръце без сили — костеливи и

с гласове унили — преунили…

И изтръпвам винаги — кои са те:

пристрастените към най-мизерното,

любещи от всички нелюбимото,

помнещи, което съм забравила?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.